[{"text_idx": "#000007", "text": "Canolfan Brifysgol Cymorth i Fyfyrwyr"}, {"text_idx": "#000009", "text": "Y Llyfrgell a Sgiliau Astudio Academaidd"}, {"text_idx": "#000010", "text": "Fel Canolfan Brifysgol ymroddedig i ddarparu profiad addysgol cynhwysfawr, yn Cambria rydym yn deall bod myfyrwyr yn wynebu heriau unigryw yn ystod eu taith academaidd. Dyma pam rydym wedi ymrwymo i gynnig ystod o wasanaethau cymorth i fyfyrwyr ffynnu."}, {"text_idx": "#000011", "text": "Mae ein Timau Gwasanaethau Myfyrwyr wedi\u2019u lleoli ar bob un o\u2019n safleoedd, ac maen nhw yma i ddarparu cymorth ac arweiniad ar faterion personol, ariannol, ac academaidd, gan gynnwys gwybodaeth a chyngor ar gyrsiau a chyfleoedd gyrfa yn y dyfodol."}, {"text_idx": "#000012", "text": "Rydym wedi ymrwymo i\u2019ch cynorthwyo chi mewn unrhyw ffordd y gallwn ni, er mwyn i chi gyflawni eich nodau academaidd a llwyddo mewn bywyd."}, {"text_idx": "#000013", "text": "Cymerwch gip isod ar rai o\u2019r ffyrdd gallai\u2019r ti\u0302m Gwasanaethau Myfyrwyr eich helpu chi."}, {"text_idx": "#000014", "text": "Gallwch chi gysylltu a\u0302 Gwasanaethau Myfyrwyr wrth ffonio 0300 30 30 007 neu anfonwch e-bost at studentservices@cambria.ac.uk."}, {"text_idx": "#000015", "text": "Rydym yn cydnabod y gall iechyd meddwl a llesiant gael effaith sylweddol ar brofiad myfyrwyr. Mae\u2019r ti\u0302m yng Nghanolfan Brifysgol Cambria yn angerddol am ddarparu\u2019r cymorth a\u2019r adnoddau gorau posib i gefnogi llesiant ac iechyd meddwl da."}, {"text_idx": "#000016", "text": "Nid oes unrhyw feini prawf i\u2019w fodloni, gallai myfyrwyr gyfeirio eu hunain ar gyfer Hyfforddiant Gwytnwch, Cwnsela, cymorth Lles ar y Hwb Myfyrwyr, siarad a\u0302\u2019u Tiwtor Cwrs, galw heibio Gwasanaethau Myfyrwyr neu anfon e-bost at studentservices@cambria.ac.uk."}, {"text_idx": "#000018", "text": "Gall ein Cynghorwyr Gyrfa a\u2019r Ti\u0302m Gwasanaethau Myfyrwyr gynorthwyo myfyrwyr gyda chwestiynau am eu camau nesaf, neu os ydynt yn ansicr am eu cwrs presennol."}, {"text_idx": "#000019", "text": "Wrth ddefnyddio gwybodaeth a thueddiadau diweddar y farchnad lafur, gallant helpu myfyrwyr i ymchwilio gyrfaoedd ym mhob sector gwaith."}, {"text_idx": "#000020", "text": "Ar ben hynny, mae gennym Gydlynydd Menter ac Entrepreneuriaeth, sy\u2019n gallu cynnig arweiniad a chymorth ar hunan gyflogaeth a dechrau busnes trwy weithdai, siaradwyr gwadd a chlybiau menter."}, {"text_idx": "#000022", "text": "Yma yng Ngholeg Cambria mae gennym ni gysylltiadau da, gyda chludiant ar gael o amrywiaeth eang o leoliadau ar hyd Sir Ddinbych, Sir y Fflint a Wrecsam."}, {"text_idx": "#000023", "text": "Mae rhwydwaith y Coleg am ddim i\u2019w ddefnyddio, cyn belled a\u0302\u2019ch bod yn byw 3 milltir i ffwrdd o\u2019r safle. Am ragor o wybodaeth ac argaeledd, cysylltwch a\u0302 Gwasanaethau Myfyrwyr."}, {"text_idx": "#000026", "text": "Ti\u0302m diogelu cefnogol ar bob safle\nAmgylchedd cefnogol i fyfyrwyr drafod pryderon neu faterion yn ymwneud a\u0302 safbwyntiau eithafol, terfysgaeth neu beryglon radicaleiddio\nHyfforddiant a gwybodaeth Diogelu a Prevent i bawb."}, {"text_idx": "#000028", "text": "Os oes gennych chi unrhyw bryderon neu os rydych chi\u2019n pryderu am unrhyw un arall ewch i\u2019r Hwb Myfyrwyr."}, {"text_idx": "#000029", "text": "Gallai myfyrwyr gyrchu cymorth ariannol gan gynnwys:"}, {"text_idx": "#000030", "text": "Cludiant am ddim sydd ar gael o ystod eang o leoliadau ar draws tair sir\nBrecwast am ddim i\u2019r holl fyfyrwyr\nCyngor, gwybodaeth ac arweiniad gan staff sy\u2019n hawdd mynd atynt ar bob safle."}, {"text_idx": "#000031", "text": "Fel myfyriwr Addysg Uwch, gallwch chi gyrchu amrywiaeth o gymorth ariannol."}, {"text_idx": "#000034", "text": "Gall Coleg Cambria gynnig taliad bwrsariaeth o \u00a31000 i chi os rydych chi\u2019n symud ymlaen o Goleg Cambria (e.e. lefel 3 a Mynediad i AU) i un o\u2019r cyrsiau canlynol:"}, {"text_idx": "#000035", "text": "Caiff y fwrsariaeth ei thalu mewn dau daliad o \u00a3500:"}, {"text_idx": "#000037", "text": "Er mwyn cael y fwrsariaeth, mae\u2019n rhaid i chi gadw at yr amodau canlynol:"}, {"text_idx": "#000038", "text": "Bod a\u0302 chadarnhad gan y Brifysgol bod ffioedd y cwrs wedi\u2019u talu hyd yma\nMae gennych chi ganran presenoldeb o dros 90%\nRydych chi wedi cwblhau\u2019r holl waith sydd angen ei gwblhau (wedi\u2019i gadarnhau gan yr Arweinydd Rhaglen)."}, {"text_idx": "#000039", "text": "I Ddysgwyr sy\u2019n Byw yng Nghymru"}, {"text_idx": "#000041", "text": "Rydym yn talu\u2019r benthyciad yn uniongyrchol i\u2019ch prifysgol neu goleg. Mae\u2019n rhaid i chi ei dalu yn ol, gan gynnwys llog ar ol i chi orffen neu adael eich cwrs. Peidiwch a\u0302 phoeni, ar hyn o bryd nid oes rhaid i chi dalu unrhyw beth yn ol tan i chi fod mewn cyflogaeth ac ennill dros y trothwy ad-dalu o \u00a3524 yr wythnos, neu \u00a32,274 y mis."}, {"text_idx": "#000042", "text": "Gallech chi hefyd gael cymysgedd o fenthyciad a grant i helpu gyda\u2019ch costau byw. Mae faint rydych chi\u2019n ei gael yn dibynnu ar incwm eich cartref a ble rydych chi\u2019n byw ac yn astudio."}, {"text_idx": "#000044", "text": "Ewch i wefan Cyllid Myfyrwyr Cymru i weld manylion llawn yr holl gymorth ariannol a sut a phryd i wneud cais."}, {"text_idx": "#000046", "text": "Gall myfyrwyr sy\u2019n byw y tu allan i Gymru ddod o hyd i wybodaeth am gyllid a phrosesau ymgeisio trwy\u2019r dolenni canlynol:"}, {"text_idx": "#000047", "text": "Myfyrwyr sydd fel arfer yn byw yn Lloegr\nMyfyrwyr sydd fel arfer yn byw yn yr Alban\nMyfyrwyr sydd fel arfer yn byw yng Ngogledd Iwerddon\nGall myfyrwyr rhyngwladol ddod o hyd i wybodaeth ar y wefan ganlynol"}, {"text_idx": "#000049", "text": "Ni waeth pwy ydych chi a pha nodweddion sydd gennych chi, rydych yn haeddu cael eich trin a\u0302 pharch, cael cyfleoedd teg ac wedi\u2019u teilwra a chael eich dathlu am fod yn chi. Ni waeth beth yw eich hil, crefydd, hunaniaeth rhywedd, oed, rhywioldeb, anabledd, dosbarth, statws priodasol, yn feichiog neu ar gyfnod mamolaeth, rydych chi\u2019n aelod cyfartal, gwerthfawr o\u2019n cymuned."}, {"text_idx": "#000050", "text": "Rydym yn cydnabod y gall fod angen addasiadau ychwanegol i fynediad i bobl ag anableddau corfforol. Bydd ein Ti\u0302m Cynhwysiant yn gweithio gyda chi i fynd i\u2019r afael ag unrhyw rwystrau."}, {"text_idx": "#000051", "text": "Mae ein ti\u0302m ymroddedig yma i\u2019ch helpu chi dros e-bost neu ffo\u0302n."}, {"text_idx": "#000052", "text": "Mae pob croeso i chi gysylltu a\u0302 ni drwy equalityanddiversity@cambria.ac.uk am unrhyw ymholiadau."}, {"text_idx": "#000053", "text": "Yma yng Nghanolfan Brifysgol Cambria, rydym wedi ymrwymo i gynhwysiant. Rydym yn hyrwyddo cydraddoldeb yn weithredol ac yn dathlu amrywiaeth."}, {"text_idx": "#000055", "text": "Mae cymorth cynhwysiant ar gael ar draws pob un o\u2019n pum safle. Bydd ein dull yn cael ei deilwra i chi a\u2019ch anghenion unigol."}, {"text_idx": "#000056", "text": "Gallwch siarad a\u0302 ni cyn i\u2019ch cwrs ddechrau neu unrhyw adeg yn ystod eich cwrs astudio. Un ffordd y gallwch siarad a\u0302 ni yw trwy anfon e-bost at hesupport@cambria.ac.uk."}, {"text_idx": "#000057", "text": "Mae cymorth cynhwysiant ar gael ar draws pob un o\u2019n pum safle. Bydd ein dull yn cael ei deilwra i chi a\u2019ch anghenion unigol. Gallwch rannu unrhyw un o\u2019ch anghenion cymorth gyda ni cyn i\u2019ch cwrs ddechrau neu ar unrhyw adeg yn ystod eich cwrs astudio."}, {"text_idx": "#000058", "text": "Os oes gennych chi anghenion dysgu ychwanegol, gall ein tiwtoriaid arbenigol gefnogi eich dysgu annibynnol."}, {"text_idx": "#000060", "text": "Os ydych chi\u2019n meddwl y byddech yn cael budd o wneud cais am Lwfans i Fyfyrwyr Anabl, gall ein ti\u0302m ni eich cynorthwyo gyda hyn. I wneud cais am Lwfans i Fyfyrwyr Anabl mae\u2019n rhaid bod gennych ddiagnosis meddygol o anabledd arnoch, neu ddiagnosis o Anawsterau Dysgu Penodol (SpLD)."}, {"text_idx": "#000061", "text": "Os ydych chi\u2019n meddwl bod gennych chi Anawsterau Dysgu Penodol ond heb ddiagnosis, gall ein ti\u0302m eich helpu gyda hyn."}, {"text_idx": "#000062", "text": "Mae meddalwedd darllen ac ysgrifennu ar gael i chi pryd bynnag y bydd ei angen arnoch, ar ba bynnag gwrs y mae ei angen arnoch."}, {"text_idx": "#000063", "text": "Yn dilyn cyfarfod ac asesiad cychwynnol, gallwn roi adnoddau i chi i gefnogi eich dysgu, megis benthyca:"}, {"text_idx": "#000064", "text": "Canllawiau a hyfforddiant am ddefnyddio meddalwedd cynorthwyol\nDewisiadau allweddell a llygoden eraill os oes angen"}, {"text_idx": "#000066", "text": "Mae Lwfans i Fyfyrwyr Anabl yn helpu tuag at gostau a fydd gennych o bosib wrth astudio ar eich cwrs o ganlyniad uniongyrchol i\u2019ch anhawster. Gallwch ddarganfod rhagor am y Lwfans i Fyfyrwyr Anabl a sut i wneud cais drwy wylio\u2019r fideo canlynol ac ymweld a\u0302 ."}, {"text_idx": "#000068", "text": "Gwnewch gais am Lwfans i Fyfyrwyr Anabl cyn gynted ag y gallwch chi i sicrhau bod cymorth ar gael i chi cyn gynted a\u0302 phosib."}, {"text_idx": "#000069", "text": "Os oes angen rhagor o wybodaeth arnoch chi, ewch i\u2019r dudalen \u2018Cysylltwch a\u0302 ni\u2019 a gadewch eich manylion, neu anfonwch e-bost at hesupport@cambria.ac.uk."}, {"text_idx": "#000071", "text": "Mae\u2019r trefniadau hyn yn rhoi mynediad cyfartal i chi i\u2019r arholiadau heb newid gofynion yr asesiad."}, {"text_idx": "#000072", "text": "Rhai enghreifftiau o drefniadau mynediad i arholiadau yw:"}, {"text_idx": "#000074", "text": "Os ydych chi wedi cael trefniadau mynediad i arholiadau yn y gorffennol, rhannwch y wybodaeth hon gyda ni yn ystod cofrestru."}, {"text_idx": "#000075", "text": "Bydd angen i chi roi tystiolaeth o\u2019ch anhawster dysgu neu anghenion meddygol i\u2019ch darlithydd ADY arbenigol."}, {"text_idx": "#000076", "text": "Byddant yn cyfarfod a\u0302 chi yn ystod eich tymor cyntaf i roi\u2019r trefniadau hyn ar waith, yn unol a\u0302 chanllawiau\u2019r partneriaid prifysgol."}, {"text_idx": "#000077", "text": "Os oes angen rhagor o wybodaeth arnoch, ewch i\u2019r dudalen Cysylltwch a\u0302 ni i roi eich manylion cyswllt, neu anfonwch e-bost at hesupport@cambria.ac.uk.."}, {"text_idx": "#000078", "text": "Mae rhoi gwybod i ni am eich anghenion unigol yn gynnar yn golygu y gallwn roi cymorth ar waith ar unwaith. Gallwch ddatgelu eich anghenion ar unrhyw gam o\u2019ch taith ddysgu."}, {"text_idx": "#000079", "text": "Yn Cambria bydd eich anghenion cymorth yn cael eu bodloni gan di\u0302m o bobl o\u2019r enw\u2019r Ti\u0302m Cynhwysiant. Bydd eich anghenion cymorth personol yn cael eu nodi a byddwch yn cael cymorth yn y dosbarth neu bydd yn cael ei ddarparu fel sesiwn ychwanegol y byddwch yn mynd iddi gyda Darlithydd Arbenigol neu Fentor."}, {"text_idx": "#000080", "text": "Gallwch ddefnyddio\u2019r feddalwedd hon i\u2019ch cynorthwyo i ddarllen testun ysgrifenedig, neu i deipio wrth i chi siarad. Mae wedi\u2019i chysylltu a\u0302\u2019ch cyfrif e-bost y coleg a gallwch ei ddefnyddio gartref."}, {"text_idx": "#000081", "text": "Dylech, os hoffech chi i ni roi cymorth a/neu drefniadau mynediad i arholiadau ar waith yng Ngholeg Cambria."}, {"text_idx": "#000082", "text": "Byddwn yn trosglwyddo gwybodaeth ymlaen os ydych chi\u2019n rhoi caniata\u0302d neu\u2019n gofyn i ni wneud hynny. Er enghraifft caniata\u0302d am drefniadau mynediad i arholiadau. Fodd bynnag, efallai ei fod yn syniad da rhoi gwybod am eich anghenion i sefydliadau eraill fel y gallai\u2019r cymorth perthnasol gael ei roi ar waith."}, {"text_idx": "#000083", "text": "Mae Darlithwyr Arbenigol yn cynorthwyo dysgwyr i ddatblygu annibyniaeth dysgu. Bydd Darlithydd Arbenigol yn cyflwyno eu hunain i\u2019ch grw\u0302p yn ystod y cyfnod ymsefydlu ar gyfer pob cwrs. Fel arfer bydd hyn yn digwydd yn ystod eich wythnos gyntaf yn Cambria. Ond, os oes angen i chi gysylltu a\u0302 nhw cyn i chi gofrestru, mae pob croeso i chi anfon e-bost at hesupport@cambria.ac.uk.."}, {"text_idx": "#000084", "text": "Mae astudio gyda Chanolfan Brifysgol Cambria yn eich galluogi i gyrchu nifer o lyfrgelloedd llawn adnoddau ar draws safleoedd Cambria."}, {"text_idx": "#000085", "text": "Mae\u2019r llyfrgelloedd yn lleoedd diogel, cynhwysol a chroesawgar sydd wedi\u2019u dylunio i gynorthwyo eich anghenion dysgu."}, {"text_idx": "#000086", "text": "Mae gennym fannau astudio tawel ar gyfer gwaith grw\u0302p neu unigol, gallech gyrchu cyfrifiaduron a Chromebooks ar y safle neu gallech chi eu benthyg a\u2019u defnyddio gartref."}, {"text_idx": "#000087", "text": "Mae cyfleusterau argraffu a chymorth i chi gysylltu a\u0302\u2019ch teclyn eich hun i Wifi y coleg ynghyd a\u0302 chymorth i gynyddu eich sgiliau digidol wrth astudio gyda ni."}, {"text_idx": "#000088", "text": "Peidiwch ag oedi cyn cysylltu a\u0302\u2019r ti\u0302m ar library@cambria.ac.uk am unrhyw ymholiadau am y llyfrgell."}, {"text_idx": "#000089", "text": "Bydd gennych chi gyfleoedd i ofyn am gyngor gan weithwyr proffesiynol yn ogystal a\u0302 thi\u0302m sgiliau academaidd cymwys i arwain eich taith dysgu."}, {"text_idx": "#000090", "text": "Darperir cymorth academaidd 1:1 grw\u0302p ac wedi\u2019i deilwra ar ystod eang o bynciau academaidd allweddol gan gynnwys gwerthuso beirniadol, ymchwil effeithiol a chyfeirnodi gyda llwybrau syml a hygyrch i hunangyfeirio ar gyfer cymorth ychwanegol lle bo angen."}, {"text_idx": "#000091", "text": "Yn ogystal ag arweiniad personol, byddwch chi\u2019n gallu cyrchu llenyddiaeth ymchwil 24/7 o ansawdd uchel a adolygir gan gymheiriaid sy\u2019n arwain y sector, ystod o lwyfannau e-lyfrau er mwyn i chi allu cyrchu eich darllen hanfodol ac ehangach yn hyblyg ynghyd a\u0302 chyfleoedd i ofyn am deitlau llyfrau yr hoffech chi eu hychwanegu at gatalog y llyfrgell"}, {"text_idx": "#000092", "text": "Rydym yn gwybod y gallai iechyd meddwl a llesiant gael effaith sylweddol ar eich profiad addysg uwch."}, {"text_idx": "#000093", "text": "Mae ein Ti\u0302m Iechyd Meddwl a Llesiant wedi ymrwymo i\u2019ch darparu chi gyda\u2019r cymorth a\u2019r adnoddau gorau i hyrwyddo eich llesiant ac iechyd meddwl da."}, {"text_idx": "#000094", "text": "Cymorth gan staff llesiant ymroddedig sy\u2019n ystyriol o drawma ar hyd safleoedd y coleg.\nHybiau Llesiant a hybiau gwib ar ein safleoedd sy\u2019n darparu lleoliadau diogel, distaw i chi ymlacio ynddynt a chymryd rhan mewn gweithgareddau meddwlgarwch\nCymorth gan ein Hyfforddwyr Gwytnwch a chymhorthwyr Llesiant i helpu i adnabod a chael gwared ar rwystrau i ddysgu\nGweithgareddau iechyd meddwl a llesiant yn ystod y flwyddyn\nSesiynau a chymorth 1:1 iechyd meddwl a llesiant, wedi\u2019u teilwra\u2019n benodol i fodloni eich anghenion a\u2019ch helpu chi i lwyddo\nCymorth gyda mynd i\u2019r afael a\u0302 gorbryder ynghylch cymdeithasu neu gyrchu eich cwrs\nGwaith aml-asiantaeth gan gynnwys cyfeiriadau a chyfeirio cymdeithasol."}]